У 1931 годзе пад кіраўніцтвам Аляксандра Ляўданскага Беларускай Акадэміяй навук была наладжана комплесная экспедыцыя. З чэрвеня па жнівень даследаваўся раён Бярэзінскага канала і ракі Беразіна, пачынаючы ад Лепеля да Бабруйска. У экспедыцыі прынялі ўдзел супрацоўнікі Інстытута гісторыі секцыі археалогіі Васіль Дружчыц, Сяргей Дубінскі, Аляксандр Каваленя, секцыі этнаграфіі — М.Я. Грынблат і І.А. Сербаў. Інстытут мовазнаўства прадстаўлялі Баркоўскі і І. Сербаў.